Document ID: 31984D0195

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 26ης Μαρτίου 1984
που επιτρέπει στη γαλλική κυβέρνηση να θεσπίσει ενδοκοινοτική επιτήρηση όσον αφορά τις εισαγωγές ορισμένων κατηγοριών ξυλείας
(Το κείμενο στη γαλλική γλώσσα είναι το μόνο αυθεντικό)
(84/195/EOK)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,
την απόφαση 80/47/ΕΟΚ της Επιτροπής της 20ής Δεκεμβρίου 1979 σχετικά με τα μέτρα επιτήρησης και προστασίας που επιτρέπεται να λάβουν τα κράτη μέλη όσον αφορά την εισαγωγή ορισμένων προϊόντων που προέρχονται από τρίτες χώρες και που τίθενται σε ελεύθερη κυκλοφορία σε άλλο κράτος μέλος (1),
Εκτιμώντας:
ότι το Συμβούλιο, με τον κανονισμό (ΕΟΚ) αριθ. 504/84 της 27ης Φεβρουαρίου 1984 (2), θέσπισε, δυνάμει του άρθρου 113 συνθήκης, μέτρα περιφερειακής προστασίας όσον αφορά την εισαγωγή στη Γαλλία ορισμένης πριονισμένης ξυλείας κωνοφόρων, που προέρχεται από τρίτες χώρες και που ανήκει στη διάκριση 44.05 Γ του Κοινού Δασμολογίου (κώδικας NIMEXE 44.05-40)·
ότι τέτοια μέτρα περιφερειακής προστασίας έχουν επιτραπεί για να αντιμετωπιστούν οι συνέπειες της φυσικής καταστροφής που, στις 7 Νοεμβρίου 1982, έπληξε τα γαλλικά δάση, και ειδικότερα για να διευκολύνει την απορρόφηση της πλεονάζουσας παραγωγής που οφείλεται στην εκμετάλλευση των δένδρων που καταστράφηκαν από την καταιγίδα, από την εθνική αγορά, όπου η κατανάλωση εδώ και πολλά χρόνια είναι στάσιμη·
ότι δυνάμει των μέτρων προστασίας που καθορίζονται βάσει του κανονισμού (ΕΟΚ) αριθ. 504/84 που αναφέρθηκε ανωτέρω, η εισαγωγή στη Γαλλία των εν λόγω κατηγοριών ξυλείας περιορίστηκε για το 1984 σε ποσόστωση 1 750 000 μ3, και ότι η εισαγωγή, εντούτοις, αυτών των ιδίων προϊόντων εξακολουθεί να είναι ελεύθερη στα άλλα κράτη μέλη·
ότι οι ανισότητες στους όρους εισαγωγής των εν λόγω προϊόντων προελεύσεως τρίτων χωρών, που υπάρχουν στα κράτη μέλη, δύνανται να προκαλέσουν εκτροπές του εμπορίου·
ότι, θέλοντας να αποκαλύψει γρήγορα τις εκτροπές του εμπορίου που δύνανται να χειροτερεύσουν ή να επιφέρουν οικονομικές δυσκολίες στον εν λόγω τομέα, η γαλλική κυβέρνηση υπέβαλε αίτηση στην Επιτροπή ώστε να της επιτραπεί να θεσπίσει ενδοκοινοτική επιτήρηση που να προηγείται των εν λόγω εισαγωγών πριονισμένης ξυλείας κωνοφόρων που προέρχονται από τρίτες χώρες και που τίθενται σε ελεύθερη κυκλοφορία στα άλλα κράτη μέλη·
ότι η Επιτροπή εξέτασε αν οι εν λόγω εισαγωγές μπορούσαν να αποτελέσουν αντικείμενο μέτρων ενδοκοινοτικής επιτήρησης δυνάμει του άρθρου 2 της απόφασης 80/47/ΕΟΚ·
ότι, όπως φαίνεται από την εξέταση αυτή, υπάρχει κίνδυνος να προκληθούν εκτροπές του εμπορίου δια μέσου των άλλων κρατών μελών που αμφισβητούν τους στόχους των επιτρεπόμενων μέτρων προστασίας έναντι της Γαλλίας και που επιδεινώνουν ή παρατείνουν τις οικονομικές δυσκολίες του τομέα της εν λόγω παραγωγής, που οδήγησαν το Συμβούλιο να υιοθετήσει προστατευτικά μέτρα·
ότι η κατάσταση είναι σοβαρή και είναι αδύνατο να δοθεί προς το παρόν λύση στο πρόβλημα αυτό με μέτρα γενικά σε κοινοτικό επίπεδο·
ότι, κάτω από αυτές τις συνθήκες, υπάρχει λόγος να επιτραπεί στη Γαλλία να θεσπίσει ενδοκοινοτική επιτήρηση που να προηγείται των εισαγωγών της εν λόγω πριονισμένης ξυλείας προελεύσεως χωρών, που τίθεται σε ελεύθερη κυκλοφορία στα άλλα κράτη μέλη μέχρι τη λήξη του κανονισμού (ΕΟΚ) αριθ. 504/84 που αναφέρθηκε ανωτέρω,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται στη Γαλλική Δημοκρατία, μέχρι τις 31 Δεκεμβρίου 1984 σύμφωνα με την απόφαση 80/47/ΕΟΚ, η ενδοκοινοτική επιτήρηση των εισαγωγών των
ντων που αναφέρονται κατωτέρω, που προέρχονται από τρίτες χώρες και τίθενται σε ελεύθερη κυκλοφορία στα άλλα κράτη μέλη.
1.2.3 // // // // Κλάση
του Κοινού
Δασμολογίου
// Κώδικας
NIMEXE // Περιγραφή εμπορευμάτων
// // // // ex 44.05 Γ // 44.05-40 // Έτερη ξυλεία κωνοφόρων, απλώς πριονισμένη κατά μήκος, εγκαρσίως ή εκτυλιγμένη, πάχους άνω των 5 mm // // //
Άρθρο 2
Η παρούσα απόφαση απευθύνεται στη Γαλλική Δημοκρατία.
Βρυξέλλες, 26 Μαρτίου 1984.

Labels: 3
1